text: Tíðin er komin at taka ábyrgd og at fara íringrás! White Monday er dagurin til hetta!
text: #000000
text: Í november byrja allir handlar so smátt at lýsa við avsláttri og villum tilboðum. Vit hava øll hoyrt um Black Friday, men hevur tú nakrantíð hoyrt um White Monday?
text: #000002
text: Dagurin verður kallaður White Monday, sum tað øvuta av degnum, Black Friday, og er altíð mánadagin áðrenn Black Friday, sum í ár verður 25. november!
text: #000003
text: #whitemonday átakið var stovnað í 2017 í Malmö í Svøríki av tá nýstovnaða virkinum, Repamera AB, sum umvældi klæðir. Í 2018 kom felagsskapurin, Medveten Konsumtion, uppí part. Alt arbeiði er sjálvboðið, og tey taka undir ongum umstøðum pening fyri at útvega lýsingar og annað.
text: #000004
text: #whitemonday er eitt almannagagnligt átak, sum hevur til endamáls at arbeiða fyri hugtøkunum: at endurnýta, umvæla og leiga heldur enn at keypa heilt nýggjar vørur. Hetta vil siga, at átakið birtir uppundir eina nýtslu, ið fer í ringrás.
text: #000005
text: Ein dagur kann ikki bjarga heiminum, men kunnu vit ikki siga, at White Monday er ein góð byrjan til at broyta okkara vanar og hugburð?
text: #000011
text: Eitt tað fyrsta, sum tú kanst gera, er at lata vera við at lata teg freista av Black Friday tilboðum, hóast hetta kann vera trupult. Tú kanst umframt bera boðskapin víðari við at til dømis leggja eina mynd út á miðlarnar av tær og/ella øðrum viðeinum skelti, ið er frámerkt við einum #whitemonday og samstundis nýta #whitemonday sum heiti til uppslagið. Av tí at hetta átakið er so nýtt, eru tíverri ikki nógv, ið kenna til tað, serliga ikki í Føroyum, men vit kunnu í felag bera boðskapin fram og soleiðis gera mun!
text: #000012